BG
L 205/10
Официален вестник на Европейския съюз
5.8.2022 г.
— конвенционално и опростено проектиране на конструкцията, системата за управление и балонетната система, — безмоторно асистирано управление; vi) хеликоптер с MTOM не повече от 600 kg и проста конструкция, който е проектиран за превоз на не повече от двама пътници и не се задвижва от турбинни и/или ракетни двигатели; експлоатацията му е ограничена до дневни полети по правилата за визуални полети; к) „данни за експлоатационната годност (ДОГ)“ означава данни, които са част от типов сертификат за въздухоплавателно средство, ограничен типов сертификат или допълнителен типов сертификат и съдържат цялата информация, изброена по-долу: i)
минималната програма за обучение на пилоти за придобиване на квалификационен клас за тип, включително определяне на квалификационния клас за тип;
ii) определение за обхвата на изходните данни за съответствието на въздухоплавателното средство в помощ на обективното оценяване на тренажорите или предварителните данни в помощ на тяхната междинна квалификация; iii) минималната програма за обучение на персонал по сертифициране на техническото обслужване за придобиване на квалификационен клас за тип, включително определяне на квалификационния клас за тип; iv) определяне на тип или вариант за кабинния екипаж и специфичните за типа данни за кабинния екипаж; v) базовия списък на минималното оборудване.“; 3)
член 2 се заменя със следното: „Член 2 Сертифициране на продукти, части и оборудване 1.
За продукти, части и оборудване се издават сертификати, както е посочено в приложение I (част 21).
2.
Чрез дерогация от параграф 1 от настоящия член, сертификати могат да бъдат издавани като алтернативна възможност, както е посочено в приложение Ib (част 21 Light) за следните продукти: а) самолет с максимална излетна маса (MTOM), по-малка или равна на 2 000 kg и максимална експлоатационна конфигурация на местата за четири лица; б) планер или мотопланер с MTOM, по-малка или равна на 2 000 kg; в) балон; г) дирижабъл с горещ въздух; д) пътнически дирижабъл с газ, проектиран за не повече от четири лица; е) хеликоптер с MTOM, по-малка или равна на 1 200 kg и максимална експлоатационна конфигурация на местата за четири лица; ж) бутален двигател или витло с постоянна стъпка, който е предназначен да бъде монтиран на въздухоплавателно средство, посочено в букви а)—е); или з) жироплан. 3.
Чрез дерогация от параграфи 1 и 2 от настоящия член декларация за съответствие на проекта може да се изготвя като алтернативна възможност, както е посочено в приложение Ib (част 21 Light), за следните продукти: а) самолет с MTOM, по-малка или равна на 1 200 kg, който не се задвижва с реактивно задвижване, и е с максимална експлоатационна конфигурация на местата за две лица; б) планер или мотопланер с MTOM, по-малка или равна на 1 200 kg; в) балон, предназначен за не повече от четири лица; г) дирижабъл с горещ въздух, предназначен за не повече от четири лица.